156 



fol. ni I" b. 



Taillemen. 



1S85 Nobles seigneurs, je suis contens. 



Venez vous en, il en est temps. 



Je suis tout apresté pieça. 



A Dieu, hault roy, garny de sens. 



Et les presens et les absens! 

 1890 Mon corps par tout vous servira. 



Le ko y. 

 Le puissant Dieu qui tout créa. 

 Mes amys, vous vueille conduire. 

 Faictes ainsi qu'il vous plaira. 

 Car en rien ne vous vueil desdire. 



1895 Pensez bien de ce faict conduire. 

 Car je vous donne auctorité 

 De faire vers ceulx de l'empire 

 Comme moy, c'est ma voulenté, 

 Ou soit de guerre ou de traictié, 



1900 Ainsi que bon vous semblera. 

 De tout ce qui est récité 

 Par moy rien desdit n'en sera. 



Artus. 

 De tout ce faict on pensera. 

 A Dieu, puissant roy, nostre sire ! 

 1905 Chascun de nous vous complaira 

 Jusqu'à la mort, bien l'ose dire. 



Le rot. 

 Seigneurs, Dieu vous vueille conduire 

 Et ramener vers nous a joye! 



Adonc s'en vont hors de devant le roy et 

 ordonnent leurs batailles, en disant 



Artus : 

 Sur tous metons nous en la voye. 

 1910 Olivier veu ce que regarde. 



Vous serez chef de l'avantgarde. 



1915 qui congnoist. 1929 faicte. 



Pour eschoyer a tout danger, 

 Vous aurez Remon et Auger 

 Et mon parfaict amy Eustace. 



1915 Guibon qui scet nostre efficace 

 L'arriere-garde conduira. 

 Et avecques luy il aura 

 Le vaillant champion Ferrant 

 Et Taillemen le trespuissant; 



1920 Et moy, je merray la bataille. 



Et gardons bien que nul ne faille, 

 L'ung a l'autre jusqu'à la mort. 



Olivier. 

 Puissant seigneur, j'en suis d'acord, 

 Puisqu'il vous plaist a m'y commettre. 



1925 Or sus tost! et vous vueillez mettre 

 En bonne ordonnance et manière. 

 Augei'j portez nostre bannière; 

 De ce faict vous baille la charge, 

 Et faictes si bien qu'il y perge 



1930 Qu'en vous a prudence et honneur. 



Auger. 



Je vous en mercie, mon seigneur. 

 Cest honneur ne m'apartient pas, 

 Mais quant vous plaist, je ne veulx pas 

 Aller contre vostre ordonnance. 

 1935 Vecy la bannière et la lance; 

 Allons a Dieu qui nous conduye! 



Remon. 

 Devant! devant! la baronnie; 

 Allons combatre ces Rommains. 

 II m'ennuye que tant remains, 

 1940 Que nous ne sommes en la place. 

 Or ça ! mon bon amy Eustace, 

 Avec vous vivray ou mourray. 



